EkBass/fiwiki-20250220-pages-articles huggingface dataset:
Aavikkokulkusirkka

Aavikkokulkusirkka (Schistocerca gregaria) on heinäsirkkojen (Acrididae) heimoon kuuluva hyönteislaji, joka suurina esiintyminä on aiheuttanut laajamittaisia viljelykasvien tuhoja, kuten vuosina 2003–2005 ja 2019–2020. == Koko ja ulkonäkö == Aavikkokulkusirkkanaraat ovat 50–60 millimetrin mittaisia, koiraat noin 40–50 millimetrin mittaisia. Aavikonkulkusirkat voidaan jakaa kahteen "muotoon", yksinäisiin ja laumassa eläviin. Ensin mainitun muodon sekä koiras että naaras vaihtelevat väritykseltään vihreästä vaaleanruskeaan, ja pronotum on kupera. Laumassa elävän muodon koiras on keltainen punaisilla kuvioinnilla ja naaras on vaaleanruskea. Tämän muodon pronotum on kovera tai suora. Sukukypsyyttä saavuttamattomat aikuiset yksilöt ovat vaaleanpunaisia. == Levinneisyys ja elinympäristö == Aavikkokulkusirkkaa tavataan Länsi- ja Pohjois-Afrikassa, Välimeren alueella, Lähi-idässä, Turkissa, Iranssa sekä Keski-Aasiassa. Ne elävät aavikoilla ja puoliaavikoilla. == Ravinto, elintavat ja lisääntyminen == Aavikkokulkusirkka syö hyvin monenlaista kasvillisuutta, kuten sen levinneisyysalueella kasvavia pensaita, ruohoja sekä tuholaisepidemioiden aikana myös viljelykasveja. Se suosii erityisesti helmihirssiä (Pennisetum glaucum). Yksi aikuinen aavikkokulkusirkka voi vuorokauden aikana kuluttaa lehtiä oman painonsa verran. Aavikkokulkusirkka voi vuoden aikana kasvattaa kahdesta viiteen sukupolvea. Yksinään elävät naaraat tuottavat 60–80 munaa yhtä poikuetta kohti, laumassa elävät vain 40–60. Munien kuoriutumisessa kestää kaksi viikkoa. Laumassa elävän muodon nymfit käyvät ennen aikuistumistaan viisi kehitysvaihetta ja yksinäisen muodon nymfit kuusi. Suotuisissa olosuhteissa aikuistuminen tapahtuu kahdeksassa viikossa, mikä taas epäsuotuisissa voi vaatia kuukausia. Yleensä aavikkokulkusirkka sukukypsä kolmen viikon ikäisenä, mutta sademäärän ollessa alle 200 millimetriä tämä saattaa viivästyä. Yhteensä aavikkokulkusirkka elää noin 3–5 kuukautta. Aavikkokulkusirkkoja on sallittua käyttää elintarvikkeena varta vasten ihmisravinnoksi kasvatettuna. Lajia käytetään myös lemmikkieläinten ruokana. Aavikkokulkusirkka kuuluu niihin hyönteisiin, joita hyödynnetään hyönteistaloudessa proteiinien ja rasvojen tuotannossa. == Lähteet == == Aiheesta muualla == *KorkeasaariZoo: Aavikkokulkusirkka *UniProt: Taxonomy - Schistocerca gregaria (Desert locust) (Gryllus gregarius) *University of Michigan, Animal Diversity Web (ADW): Schistocerca gregaria *Global Biodiversity Information Facility (GBIF): Schistocerca gregaria *Centre for Agriculture and Biosciences International (CABI): Schistocerca gregaria (desert locust) *Plantwise: Desert locust (Schistocerca gregaria) *Pherobase: Semiochemicals of Schistocerca gregaria, the Gregarious desert locust Luokka:Heinäsirkat
Mohammad Mirmohammadi

Seyeed Mohammad Mirmohammadi (; 1948 Qom – 2. maaliskuuta 2020 Teheran) oli iranilainen poliitikko.A member of the inner circle of Iran's Supreme Leader died of the coronavirus, as the country records more deaths than anywhere outside China Business InsiderMirmohammadi, Seyed Mohammad Islamic Parliament of Iran Mirmohammadi oli uskonoppinut Mousa Shubairi Zanjanin siskonpoika.One More Iranian Official Dies of COVID-19 IFP News Hän oli oppiarvoltaan filosofian tohtori ja toimi maansa presidentin erikoistoimiston johdossa. Hän istui myös Iranin parlamentin, Majlisin jäsenenä ja elokuusta 2017 Ali Khamenein neuvonantajana tämän välimiesneuvostossa. Mirmohammadi joutui Teheranin Masih Daneshvari -sairaalaan ja kuoli siellä vuosien 2019–2020 koronavirusepidemiassa, jossa myös muita Iranissa vaikutusvaltaisia henkilöitä sairastui ja kuoli.Adviser to Iran's Supreme Leader dies after contracting coronavirus CNN Mirmohammadin äiti oli kuollut samassa epidemiassa ennen häntä. == Lähteet == Luokka:Iranilaiset poliitikot Luokka:Vuonna 1948 syntyneet Luokka:Vuonna 2020 kuolleet
Josh Hawley

Joshua David Hawley (s. 31. joulukuuta 1979) on yhdysvaltalainen asianajaja ja republikaanipoliitikko. Hän on edustanut Missourin osavaltiota Yhdysvaltain senaatissa vuodesta 2019 lähtien. Aiemmin Hawley toimi Missourin 42. oikeusministerinä vuosina 2017–2019. Vuoden 2018 vaaleissa Hawley keräsi 51,4 prosenttia äänistä ja tuli valituksi senaattiin. Istuva senaattori, demokraattien Claire McCaskill, sai 45,6 prosenttia äänistä. ==Elämä== Hän suoritti vuonna 2002 Stanfordin yliopistossa alemman korkeakoulututkinnon (Bachelor of Arts) pääaineenaan historia ja vuonna 2006 oikeustieteen tutkinnon (Juris Doctor) Yalen yliopistossa. Elokuussa 2022 Hawley äänesti ainoana senaattorina sekä Suomen että Ruotsin Nato-jäsenyyksiä vastaan. Hawley perusteli kantaansa sillä, ettei halua Yhdysvaltojen kuluttavan taloudellisia ja sotilaallisia resursseja Euroopassa, sillä Meksikon vastainen raja ja Kiina ovat suurempia uhkia Yhdysvalloille. ==Lähteet== == Aiheesta muualla == * Hawleyn viralliset kotisivut Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltalaiset asianajajat Luokka:Elävät henkilöt Luokka:Vuonna 1979 syntyneet
Simple Protocol for Independent Computing Environments

SPICE () on protokolla ja etäkäyttöohjelmisto. Red Hat osti sen kehittäjän Qumranetin vuonna 2008 ja julkaisi sen avoimen lähdekoodin lisenssillä vuonna 2009. Projekti on suunnattu QEMUlla virtualisoitujen työpöytäympäristöjen käyttöön. Asiakasohjelmia on saatavilla Linuxille ja Windowsille. == Lähteet == == Aiheesta muualla == * Verkkosivut * Heise Online -sivustolla * Protokollan kuvaus (PDF) * spice-vdagentd Luokka:Etäkäyttöohjelmistot Luokka:Verkkoprotokollat Luokka:OSI-sovelluskerros
Stacey Abrams

Stacey Yvonne Abrams ([]; s. 9. joulukuuta 1973) on yhdysvaltalainen poliitikko, asianajaja ja kirjailija, joka edusti Georgian edustajainhuoneessa vuosina 2006–2017 ja vähemmistöjohtajana vuosina 2011–2017. Abrams oli Demokraattisen puolueen ehdokas Georgian vuoden 2018 kuvernöörivaaleissa, mutta hävisi Brian Kempille. Abrams oli ensimmäinen afroamerikkalainen nainen suurpuolueen kuvernööriehdokkaana. Hänestä tuli helmikuussa 2019 ensimmäinen afrikkalais-amerikkalainen nainen, joka antoi vastauksen presidentti Barack Obaman Kansakunnan tila -puheelle 2012. ==Lähteet== == Aiheesta muualla == Luokka:Elävät henkilöt Luokka:Vuonna 1973 syntyneet Luokka:Yhdysvaltalaiset demokraattipoliitikot
Levan Mosešvili

Levan Mosešvili (, , 23. toukokuuta 1940 Tbilisi, Georgian SNT – 5. maaliskuuta 2020 Tbilisi, Georgia) oli pelaajaurallaan Neuvostoliittoa edustanut georgialainen koripalloilija, olympiamitalisti ja koripallovalmentaja. Mosešvili voitti BC Dinamo Tbilisissä FIBA Euroliigan mestaruuden vuonna 1962. Hän edusti myös Neuvostoliiton miesten maajoukkuetta jossa saavutti olympiahopeaa Tokiossa 1964. Pelaajauransa jälkeen Mosešvili toimi valmentajana. Hän valmensi pitkään Dinamo Tbilisiä ja toimi myös Georgian miesten maajoukkueen päävalmentajana. Mosešvili kuoli Tbilisissä 79-vuotiaana 5. maaliskuuta 2020.https://news-kmv.ru/ushel-iz-zhizni- basketbolist-levan-moseshvili/ == Lähteet == * Levan Moseshvili Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Neuvostoliittolaiset koripalloilijat Luokka:Neuvostoliittolaiset koripallovalmentajat Luokka:Neuvostoliittolaiset olympiamitalistit Luokka:Georgialaiset koripallovalmentajat Luokka:Vuonna 1940 syntyneet Luokka:Vuonna 2020 kuolleet
Nonoksinoli-9

Nonoksinoli-9 eli N-9 on spermisidi. Se siis tuhoaa siittiöitä ja tekee tämän liuottamalla siittiöiden solukalvoja toimimalla tensidinä. N-9 on yksi yleisimmin käytetyistä spermisideistä niitä sisältävien ehkäisyvälineiden geeli-, vaahto tai pinnoiteseoksissa. Yksin käytettynä N-9 ei ehkäise raskaaksi tulemista tehokkaasti. N-9:n toistuva käyttö ehkäisyssä voi myös aiheuttaa sukuelinten ärsytystä ja lisätä esimerkiksi virtsatietulehduksen saannin riskiä. N-9:n toistuva käyttö voi sukuelinten ärsytyksen takia lisätä riskiä saada jokin sukupuolitauti, kuten HIV-infektio. N-9 ei suojaa sukupuolitaudeilta, vaikka se voi siittiöiden lisäksi tuhota myös tauteja aiheuttavien mikrobien kalvoja. N-9 ei esimerkiksi suojaa HIV-infektiolta, tippurilta tai klamydialta. ==Lähteet== ==Aiheesta muualla== * *Pubchem: Nonoxynol-9 *KEGG: Nonoxynol 9 Luokka:Ehkäisy Luokka:Eetterit Luokka:Primääriset alkoholit
KalPa Naiset

KalPa Naiset on kuopiolaisen urheiluseura Kalevan Pallon naisten jääkiekkojoukkue, joka pelaa korkeimmalla sarjatasolla Naisten Liigassa. Kotiottelut pelataan Olvi Areenalla ja Lippumäen jäähallissa. Joukkueen tunnusvärit ovat keltainen ja musta. KalPan vastuuvalmentajana toimi kaudella 2019–2020 Marjo Voutilainen, joka aloitti joukkuuen päävalmentajana kaudeslla 2016–2017. Joukkueen kapteeniston kaudella 2019-2020 muodostavat puolustaja Emma Ritari, keskushyökkääjä Tanja Niskanen sekä puolustaja Eveliina Nurmi. ==Sijoitukset== Kausi Sijoitus 2019–2020 1.–2.Kausi keskeytettiin koronaviruspandemian vuoksi välierien jälkeen ennen finaalien alkua, KalPan oli tarkoitus kohdata finaaleissa Kiekko-Espoo. 2018–2019 4. 2017–2018 6. 2016–2017 3. 2015–2016 6. ==Lähteet== Luokka:Jääkiekon naisten SM-liiga Luokka:Kalevan Pallo
Tyrantti

Tyrantti on suomalainen, suomenkielistä metallimusiikkia soittava yhtye. == Historia == Yhtye perustettiin Espoossa kesällä 2016 vanhojen opiskelukaverien Nahka-Samin, Henkan ja Paha-Tapion kesken. Ensimmäisen keikkansa yhtye soitti Helsingissä 15. kesäkuuta 2017. Tyrantti on julkaissut toistaiseksi kaksi albumia Playground Music Finlandin kautta. Ilmestyessään 2019 ensimmäinen albumi Tyrantti nousi Suomen virallisen listan sijalle kuusi. Tyrantin toinen albumi Orjaplaneetta debytoi vuonna 2021 sijalla neljä. Vuonna 2018 yhtye julkaisi oman oluen, Kobran, yhdessä helsinkiläisen pienpanimo CoolHead Brew'n kanssa. Seuraavana vuonna julkaistiin toinen olut, Kobra 2. Kolmas olut Aja! julkaistiin vuonna 2020, jonka yhteydessä julkaistiin saman niminen single. Viimeisin yhteistyöolut Miestä vahvempaa julkaistiin marraskuussa 2024. Samaa nimeä kantavan singlen musiikkivideo on kuvattu CoolHeadin panimoravintolassa Viikissä ja sen pääosassa esiintyy showpainija Koobra Kovanen. == Musiikki == Yhtye on kertonut pyrkivänsä luomaan musiikillaan "päänsisäisiä maailmoja ja herättää tunteita – aivan kuin sarjakuvaa lukiessa tai elokuvaa katsoessa". Tyrantti itse kuvailee musiikkiaan "nahkaheviksi" tai "viiksiheviksi" ja viittaa sillä 1980-luvun Judas Priestiin ja Iron Maidenin varhaiseen tuotantoon. Inferno-lehti puolestaan totesi artikkelissaan, että yhtye "pohjaa musiikkinsa menneiden vuosikymmenten hevimetalliin, mutta onnistuu välttymään väsyneeltä retrohevileimalta". Tyrantti on esiintynyt laajasti Suomessa, esimerkiksi Nummirock- ja Tuska-festivaaleilla, sekä lämmitellyt muun muassa Uriah Heepiä, Battle Beastia ja brasilialaista thrash metal -yhtye Nervosaa. == Diskografia == === Albumit === * Tyrantti, 2019 (Playground Music Finland) * Orjaplaneetta, 2021 (Playground Music Finland) * Ihmispyramidi, 2024 (Nahka- levyt) === Singlet === * "Tulipyörä", 2017 (Nahka-Levyt) * "Toteemi", 2017 (Nahka-Levyt) * "Konesydän", 2018 (Nahka-Levyt) * "Kobra", 2018 (Nahka-Levyt) * "Tulipyörä", 2018 (Playground Music Finland) * "Rikotaan Äänivalli", 2019 (Playground Music Finland) * "Aja!", 2020 (Playground Music Finland) *"Veritiikeri", 2020 (Playground Music Finland) *"Toinen Maailma", 2020 (Playground Music Finland) *"Lihaa mattoon", 2024 == Lähteet == == Aiheesta muualla == * * Yhtyeen kotisivut Luokka:Suomalaiset metalliyhtyeet Luokka:Suomalaiset yhtyeet
Salome Karwah

Salome Karwah (1988A Woman Survives Ebola but Not Pregnancy in Africa Scientific American2014: The Ebola Fighters Salome SlideShare – 21. helmikuuta 2017Liberian Ebola Fighter, a TIME Person of the Year, Dies in Childbirth Time) oli liberialainen hoitoavustaja, joka tuli tunnetuksi työstään Länsi- Afrikan vuoden 2014 ebolaepidemian aikana. Tällä työllään hän tuli valituksi muiden ebolaa vastaan kamppailleiden kanssa Time-lehden Vuoden henkilöksi 2014. Hänet kuvattiin lehden kanteen tuolloin. Monet Karwahin läheiset (kuten hänen vanhempansa ja veljensä) kuolivat ebolaan, mutta Karwah, hänen siskonsa Josephine Manley ja sulhasensa James Harris jäivät eloon. Karwah itse sairastui ebolaan, mutta toipui ja palasi häntä hoitaneeseen Lääkärit ilman rajoja -järjestön ebolayksikköön Monrovian ulkopuolella auttaakseen muita potilaita. Hän itse oli sairastumisensa myötä saanut immuniteetin virusta vastaan. Karwah meni epidemian päätyttyä naimisiin sulhasensa kanssa, vaihtoi nimensä Salome Harrisiksi ja sai kolmannen lapsensa, jolle antoi nimen Destiny. == Kuolema == Karwah tuli jälleen raskaaksi, ja 17. helmikuuta 2017 syntyi terveenä keisarinleikkauksella poika Solomon. Kolme päivää myöhemmin Karwah pääsi sairaalasta, mutta uloskirjauksen jälkeen hän sai kouristuksia, joiden takia hänet vietiin takaisin sairaalaan. Siellä hänen hoidostaan kieltäydyttiin ebolasta selviytyneisiin liittyvän stigman johdosta. Karwah kuoli synnytyskomplikaatioihin tätä seuranneena päivänä. == Lähteet == Luokka:Liberialaiset henkilöt Luokka:Sairaanhoitajat Luokka:Vuonna 1988 syntyneet Luokka:Vuonna 2017 kuolleet
Jeong Myeong-hui

Jeong Myeong-hui (, s. 16. toukokuuta 1964) on eteläkorealainen kilpauransa päättänyt koripalloilija ja olympiamitalisti. Jeong saavutti Etelä-Korean naisten maajoukkueessa olympiahopeaa Los Angelesissa 1984.Olympedia == Lähteet == * === Viitteet === == Aiheesta muualla == * Luokka:Eteläkorealaiset koripalloilijat Luokka:Eteläkorealaiset olympiamitalistit Luokka:Vuonna 1964 syntyneet Luokka:Elävät henkilöt
Markus Ruuskanen

Markus Ruuskanen (s. 22. marraskuuta 2000 Landskrona, Ruotsi) on ruotsinsuomalainen jääkiekkoilija, joka pelaa try-outilla Ruotsin kolmanneksi korkeimmalla sarjatasolla Hockeyettan-joukkue Nybro IF:ssä. Hän on pelipaikaltaan vasen laitahyökkääjä. == Ura == Ruuskanen on IF Lejonetin kasvatti. Hän siirtyi juniorina sittemmin Rögle BK:hon. Kaudella 2016–2017 Ruuskanen jakoi J18 Elitissä kymmenellä osumallaan joukkueensa sisäisen maalipörssin voiton Kevin Wennströmin ja Erik Kurtzin kanssa. J18 Allsvenskanissa hän oli tehoilla 9+8=17 Röglen paras pistemies. Ruuskanen jakoi myös joukkueen sisäisen maalipörssin voiton Erik Kurtzin kanssa ja sisäisen syöttöpörssin voiton Karl Påhlssonin kanssa. Pudotuspeleissä hän oli Röglen paras pistemies tehoilla 2+2=4. Kaudeksi 2017–2018 Ruuskanen siirtyi Skellefteå AIK:n J20-junioreihin. Kaudella 2018–2019 hän oli joukkueen paras maalintekijä ja kolmanneksi paras pistemies tehoilla 23+12=35. Ruuskanen jakoi koko J20 SuperElitin maalipörssin neljännen sijan Luleå HF:n Nils Thomassonin kanssa. Hän debytoi kauden aikana myös miesten peleissä pelattuaan yhteensä kolme ottelua lainalla Ruotsin kolmanneksi korkeimmalla sarjatasolla Hockeyettanissa Kalix HC:n ja SK Lejonin joukkueissa. Alkukaudella 2019–2020 Ruuskanen pelasi Skellefteån J20-junioreiden lisäksi myös seitsemän ottelua lainalla Hockeyettan-joukkue Borås HC:ssä. Tammikuussa 2020 hän siirtyi Suomeen ja isänsä Vesan kasvattajaseuran Saimaan Pallon A-nuoriin. Ruuskanen debytoi kauden aikana myös SM-liigassa, jossa hän pelasi neljä runkosarjaottelua ilman tehopisteitä. Ruuskanen teki liigadebyyttinsä 6. maaliskuuta 2020 vieraissa Turun Palloseuraa vastaan. Hänet merkittiin SaiPan nelosketjun vasempaan laitaan Tomi Iso-Mustajärven ja Topi Piipposen viereen. Ruuskanen sai ottelussa jääaikaa 8.56 minuuttia ja hän keräsi teholukeman +1. Kaudeksi 2020–2021 Ruuskanen palasi Hockeyettaniin ja hän siirtyi vuoden mittaisella sopimuksella Hanhals IF:n riveihin. Hän oli tehoilla 15+8=23 joukkueen paras maalintekijä Ludvig Levinssonin kanssa ja toiseksi paras pistemies hänen jälkeensä. Kaudeksi 2021–2022 Ruuskanen siirtyi try-outille samassa sarjassa pelaavaan Nybro IF:ään. == Muuta == Ruuskasen isä Vesa pelasi omalla urallaan hyökkääjänä Suomen, Tanskan ja Ruotsin alemmissa sarjoissa. Hän toimii nykyään Ruotsissa Tranås AIF:n kehityspäällikkönä. == Tilastot == 2017–2018 Skellefteå AIK SuperElit 35 6 4 10 8 3 0 0 0 0 2018–2019 Skellefteå AIK SuperElit 45 23 12 35 12 – – – – – Kalix HC Ruotsi I 2 0 0 0 0 – – – – – SK Lejon Ruotsi I 1 0 0 0 0 – – – – – 2019–2020 Skellefteå AIK SuperElit 16 2 1 3 2 – – – – – Borås HC Ruotsi I 7 3 0 3 2 – – – – – SaiPa A-SM 18 5 5 10 0 – – – – – SaiPa SM-liiga 4 0 0 0 0 – – – – – 2020–2021 Hanhals IF Ruotsi I 40 15 8 23 12 – – – – – 1 kausi yhteensä SM-liiga 4 0 0 0 0 – – – – – 3 kautta yhteensä Ruotsi I 50 18 8 26 12 – – – – – == Lähteet == * * * === Viitteet === Luokka:Ruotsalaiset jääkiekkoilijat Luokka:Suomalaiset jääkiekkoilijat Luokka:Ruotsinsuomalaiset henkilöt Luokka:Vuonna 2000 syntyneet Luokka:Elävät henkilöt
Yung Gravy

Matthew Raymond Hauri, (s. 19. maaliskuuta 1996) taiteilijanimeltään Yung Gravy, on yhdysvaltalainen rap-artisti, laulaja ja lauluntekijä Rochesterista, Minnesotasta. Hänen kappaleitaan ovat mm. "Mr. Clean", "1 Thot 2 Thot Red Thot Blue Thot" ja "Alley Oop". Vuodesta 2017 Hauri on tehnyt kaksi Pohjois- Amerikan kiertuetta muiden artistien, kuten Ugly Godin, kanssa. Hauri on maaliskuuhun 2020 mennessä julkaissut viisi EP:tä, yhden mixtapen ja kaksi albumia. Hän esiintyi Suomessa Gravy Plane -kiertueella 8. marraskuuta 2019. == Yksityiselämä == Matthew Hauri syntyi Rochesterissa, Minnesotassa. Hän opiskeli markkinointia Wisconsinin yliopistossa ja valmistui joulukuussa 2017. Hakiessaan korkeakouluun Hauri aloitti räppäämaan yliopiston järjestämissä juhlissa ystäviensä pyynnöstä. Kolmantena yliopistovuonnaan Hauri aloitti rap- artistin uran. Vuonna 2016 Hauri lopetti päivätyöt ja keskittyi pelkästään musiikkiin ja sen tekemiseen, käyttäen kuukausia kappaleidensa omatoimiseen äänittämiseen. == Tyyli == Musiikissaan Hauri yhdistelee modernia trap-musiikkia ja 1950- ja 1960-lukujen teemoja; kappaleessa "Mr. Clean" on samplattu The Chordettesin kappaletta "Mr. Sandman". Luokka:Elävät henkilöt Luokka:Vuonna 1996 syntyneet Luokka:Yhdysvaltalaiset hip hop -artistit
Marja Terttu Knapas

Marja Terttu Knapas (s. 1942) on suomalainen rakennustutkija, joka on erikoistunut kirkkoarkkitehtuuriin. == Teokset == * * * * * * * * * * * * * * * * * * * * * == Lähteet == Luokka:Suomalaiset tietokirjailijat Luokka:Vuonna 1942 syntyneet Luokka:Elävät henkilöt
Oly Ilunga Kalenga

Oly Ilunga Kalenga (s. 24. kesäkuuta 1960 Lubumbashi) on kinshasankongolainen lääkäriIlunga Kalenga Oly International Organization for Migration ja poliitikko, joka toimi maansa terveysministerinä vuosina 2016–2019.DR Congo's Health Minister Resigns Amidst Ebola Pandemic teleSUR English Ilunga Kalenga valmistui Louvainin katolisesta yliopistosta lääketieteen tohtoriksi vuonna 1984 ja erikoistui vielä tämän jälkeen samassa opinahjossa sisätauteihin vuosina 1986–1991. Hän on työskennellyt tutkijana Ranskassa ja Belgiassa. == Ero hallituksesta ja rikossyytökset == Ilunga Kalenga erosi 22. heinäkuuta 2019 terveysministerin tehtävistä. Hän oli vastustanut presidentti Félix Tshisekedin päätöstä poistaa terveysministeriltä vastuu Kivun ebolaepidemian vastaisesta kamppailusta ja siirtää tämä toimenkuva komitealle, joka raportoi suoraan presidentille.DR Congo: Former health minister under house arrest Anadolu Agency Ilunga Kalengalta kiellettiin maasta poistuminen hänen kuulemisensa jälkeen 27. elokuuta 2019. Hänet pidätettiin 14. syyskuuta, kun hän oli poliisin mukaan yrittämässä maasta poistumista. Häntä syytettiin ebolaan vastaamiseen varatun 4,3 miljoonan Yhdysvaltain dollarin kavaltamisesta. Tuomioistuin määräsi Ilunga Kalengan kotiarestiin. == Lähteet == Luokka:Kinshasankongolaiset poliitikot Luokka:Ministerit Luokka:Kinshasankongolaiset lääkärit Luokka:Vuonna 1960 syntyneet Luokka:Elävät henkilöt
Máret Sárá

Máret Sárá (s. 1947) on Norjan Kaarasjoella asuva saamelainen opettaja, toimittaja, kirjailija ja tutkija, joka on edistänyt saamen kielen ja saamelaisnaisten asemaa. Sárá on toiminut saamelaisessa naisliikkeessä. Hän oli pääsihteerinä Saamelaisneuvoston vuonna 1985 järjestämässä seminaarissa perinteisissä ammateissa toimineiden saamelaisnaisten aseman ja työllisyyden parantamiseksi. Seminaaria varten Sárá oli koonnut raportin, josta naisten näkymätön asema saamelaisjärjestöjen tuolloisissa johtotehtävissä kävi ilmi. Hän oli myös yksi saamelaisen naisjärjestön Sáráhkka, Sámi Nissonorganisasjon perustajista (1988). Järjestön perustamiskokoukseen osallistui 120 naista. Sárá on kirjoittanut oppikirjoja sekä kerännyt muun muassa leikkejä ja sananlaskuja kirjaksi. Hän on esimerkiksi saamenkielen Eatnigiella- oppikirjasarjan (1987–1999) toinen kirjoittaja. Hänelle myönnettiin saamelainen Gollegiella-kielipalkinto vuonna 2010 yhdessä Lajla Mattsson Maggan kanssa. Vuonna 2016 uutisoitiin Sárán kokoamasta pohjoissaamenkielisestä kirjasta luonnonkasvien käyttämiseksi ruoka- ja lääkekasveina (Luođu láhjit : borramuš- ja dálkkasšattut, 2012).<ref name="yle.fi-23.6.2016/> == Teoksia == (tässä vain osa) * Máret Sárá & Nina Afanasjeva (kirjoittajat) & Jevgeni Jushkov (kääntäjä): Samer i Russland 1917-2017 : Sámit Ruoššas 1917-2017. Kárášjohka : ČálliidLágádus, 2017. ISBN 978-82-8263-198-3. ja * Máret Sárá Luođu láhjit : borramuš- ja dálkkasšattut (Luonnon lahjat : ruoka- ja lääkekasvit). Kárášjohka : Davvi Girji, 2012. 208 s. ISBN 978-82-7374-779-2. * Máret Sárá Árvádusat (Arvoitukset). Kárášjohka : Davvi girji cop., 2006. ISBN 82-7374-644-5. * Kirsten Pope & Máret Sárá Eatnigiella-oppikirjasarja (1987-1999) == Lähteet == Luokka:Norjalaiset feministit Luokka:Norjalaiset kirjailijat Luokka:Norjalaiset toimittajat Luokka:Saamelaiskirjailijat Luokka:Saamelaiset toimittajat Luokka:Vuonna 1947 syntyneet Luokka:Elävät henkilöt
Lamminmäen rautatieasema

Lamminmäen rautatieasema () on lakkautettu rautatieliikennepaikka Savon radalla Pieksämäellä. Se avattiin liikenteelle 1. lokakuuta 1891. Asemarakennus rakennettiin 1920-luvulla, ja se on todennäköisesti Thure Hellströmin suunnittelema. Miehitys lopetettiin 30. toukokuuta 1965. Henkilö- ja tavaraliikenne lakkautettiin 29. toukokuuta 1983. Lamminmäki toimi kohtauspaikkana ja vaunujen säilytyspaikkana vuoteen 2001 asti, jolloin ratapiha purettiin. Liikennepaikka lakkautettiin kokonaan 22. marraskuuta 2001. Asemarakennus siirtyi Senaatti-kiinteistöille 2007 ja sitä kautta myyntiin. == Lähteet == Luokka:Pieksämäen rautatieliikennepaikat Luokka:Etelä- Savon lakkautetut rautatieliikennepaikat
Ash

Ash voi tarkoittaa seuraavia: * Ash, pohjoisirlantilainen vaihtoehtorock-yhtye * Ash, Ibeyin studioalbumi * ash, Almquist shell, komentotulkki Unixin kaltaisille järjestelmille * Suomen ASH, Action on Smoking and Health, suomalainen kansanterveysjärjestö ja tupakkapolitiikan asiantuntija * Ash, sukunimenä: ** Dayna Ash (s. 1990), libanonilainen näytelmäkirjailija, performanssitaiteilija, sosiaalinen aktivisti ja feministi ** Timothy Garton Ash (s. 1955), brittiläinen historioitsija *Ash, kuvitteellisia henkilöitä: ** Ash Ketchum, Pokémon-hahmo ** Ash Williams, Sam Raimin luoma kuvitteellinen hahmo ja antisankari.
Almquist shell

Ash () on POSIX-yhteensopiva komentotulkki, jonka on tehnyt Kenneth Almquist. Ash julkaistiin comp.sources.unix Usenet-ryhmässä 30. toukokuuta 1989. Ashia on käytetty BSD:ssä Bourne shellin korvikkeena. Ashista on julkaistu useita muunnelmia ja se on käytössä muun muassa BusyBoxissa. Ashia on käytetty Androidissa versioon 4.0 ("IceCreamSandwich") saakka, jolloin sen korvasi mksh. == Dash == Dash () on ashin laajennettu versio, jota Debian-projekti on halunnut käyttää GNU Bashin sijaan. Skriptien oletuksena on usein kuitenkin bash ja dash ei ole täysin yhteensopiva bashin kanssa. Dashissa ei ole kaikkia samoja ominaisuuksia, mutta se on nopeampi ja toimii pienellä muistimäärällä. == Lähteet == == Aiheesta muualla == * ash(1) - Linux man page Luokka:Komentotulkit Luokka:Unix-ohjelmat
Bido

Bido voi tarkoittaa seuraavia: * Bidô, kuvitteellinen hahmo Dragon Ball Z-sarjassa * Bido sukunimenä: ** Antonio Bido (s. 1949), italialainen elokuvaohjaaja ** Cándido Bidó (1936–2011), taidemaalari Luokka:Täsmennyssivut
Budo (täsmennyssivu)

Budo voi tarkoittaa ainakin seuraavia: * budō, yhteisnimitys japanilaisille itsepuolustus- ja taistelutaidoille * Budo, kuvitteellinen hahmo G. I. Joe: A Real American Hero-sarjassa * Budo, oikealta nimeltään Josh Karp, yhdysvaltalainen muusikko * Budo, Miles Davisin kappale albumissa Birth of the Cool Luokka:Täsmennyssivut
Seija Hyytiäinen

Seija Hyytiäinen (s. 14. elokuuta 1962 Saarijärvi) on suomalainen ampumahiihtäjä, jonka kilpailu-ura kesti vuodet 1988–1993. Ensimmäisen kerran hän kilpaili vuoden 1988 ampumahiihdon maailmanmestaruuskilpailuissa Chamonixissa, jolloin hän sijoittui 7,5 kilometrissä sijalle 33 ja 15 kilometrissä sijalle 38. Ampumahiihdon maailmanmestaruuskilpailuissa 1990 Oslossa Hyytiäinen saavutti viestikilpailussa pronssia Suomen joukkueessa. Seuratasolla Hyytiäinen edusti Saarijärven Pullistusta. Ammatiltaan hän on poliisi. Hiihtäjä Eija Ristanen on Seija Hyytiäisen sisar. == Lähteet == Luokka:Suomalaiset ampumahiihtäjät Luokka:Vuonna 1962 syntyneet Luokka:Elävät henkilöt
Bedo

Bedo voi tarkoittaa seuraavia: == Paikkoja == * Bedo, kylä Sudin departementissa Haitissa * Bedő, kylä Hajdú-Biharin läänissä Unkarissa == Henkilöitä == * Bedo Aeddren, walesilainen runoilija * Bedo Brwynllys, walesilainen runoilija * Bedo Hafesp, walesilainen runoilija * Bedo Phylip Bach, walesilainen runoilija Luokka:Täsmennyssivut
Kanamomotti

Kanamomotti (Electron carinatum) on momotteihin kuuluva lintulaji. Lajia tavataan uhanalaisena Väli-Amerikasta. ==Koko ja ulkonäkö== Kooltaan kanamomotti voi kasvaa 31-38 cm pitkäksi. Sukupuolet muistuttavat toisiaan ulkonäöltään. Yleisväritykseltään kanamomotti on vihreä ja vihreitä ovat niin pää, selkä, siivet, vatsa kuin pyrstökin. Pyrstössä on kaksi pidentynyttä sulkaa. Linnun otsa on väriltään ruskea ja silmien yläpuolella ja nokan alapuolella on sinistä. Silmäkulmajuova on musta. Kanamomotin rinnassa on musta laikku. ==Levinneisyys ja elinympäristö== Kanamomottia tavataan laikuttaisesti Meksikosta Costa Ricaan ulottuvalta alueelta. Sen elinympäristöä ovat ainavihannat metsät usein virtaavan veden läheisyydessä. Lajin ravintoa ovat hyönteiset. Kanamomotti pesii törmissä ja kallioleikkauksissa. Lintua uhkaa sopivien elinympäristöjen häviäminen metsien hakkuiden vuoksi. Kannan kooksi arvioidaan 1 500-7 000 aikuista yksilöä ja se luokitellaan vaarantuneeksi. ==Lähteet== Luokka:Momotit Luokka:Uhanalaiset linnut
Torkkila (Perniö)

Torkkila on kylä Salon kaupungin Perniössä. Kylä sijaitsee Perniön itäosassa Varemäen ympäristössä. Torkkilan kyläkeskus sijaitsee Varemäen etelärinteella. Kylään kuuluu peltoalueet Varemäen ympäristöstä. Kylän eteläosassa on Torkkilansuo ja kuivattu Torkkilanjärvi, joista saa alkunsa kylän läpi pohjoiseen virtaava Koskonjoki. Torkkila on syntynyt viimeistään varhaiskeskiajalla. Naapurikylä Lehtiniittu on Torkkilan tytärkylä. Kylän neljästä kantatilasta Lauri, Hirvo ja Kyläntalo ovat yhä olemassa. Lauri ja Kyläntalo on siirretty pois vanhalta kylätontilta isojaon jälkeen. 1900-luvulla kylään syntyi hieman uutta asutsta, etenkin Kivilinnantien varrelle kylän itäosaan. ==Lähteet== Luokka:Perniön kylät
Grace O’Malley

Grace O’Malley (n. 1530 – n. 1603, ) oli irlantilainen hallitsija ja pelätty merirosvo. Hän oli Umaillin (nykyään Mayon kreivikunta) kuningatar ja Ó Máillen klaanipäällikkö. Hänen isänsä oli Eoghan Dubhdara Ó Máille. O’Malley on tunnettu hahmo Irlannin historiassa ja kansanperinnössä. Irlannin kansanperinnössä hänet tunnetaan yleisesti nimellä Gráinne Mhaol (englannistus Granuaile). Hänen nimensä muutettiin nykyajan englanninkielisissä asiakirjoissa eri tavoin, mukaan lukien Gráinne O’Maly, Graney O’Mally, Granny ni Maille, Grany O’Mally, Grayn Ny Mayle, Grane ne Male, Grainy O’Maly ja Granee O’Maillie. Kaikki ovat versioita hänen todellisesta nimestään, Gráinne Ní Mháille). Isänsä kuoleman jälkeen O’Malley otti aktiivisen johtajuuden maalla ja merellä. Avioliitot Dónal an Chogaidh’n (Dónal ”sotamielisen”) Ó Flaithbheartaighin kanssa toi hänelle lisää vaurautta ja vaikutusvaltaa. Hänellä oli kertomusten mukaan omistuksessaan jopa 1 000 nautaeläintä ja hevosta. Vuonna 1593 Connachtin englantilainen kuvernööri vangitsi hänen kaksi poikaansa sekä puoliveljensä, minkä seurauksena O’Malley purjehti Englantiin hakemaan heidän vapautustaan. Hän esitti pyynnön virallisesti kuningatar Elisabet I:lle Greenwichin palatsin tuomioistuimessa. O’Malley kuoli todennäköisesti Rockfleetin linnassa noin vuonna 1603, vaikka hänen kuolinvuotensa ja -paikkansa ovat kiistanalaisia. Hänen perheensä tavanomainen hautauspaikka oli Clare Island Abbey. O’Malleyn elämä on inspiroinut monia muusikoita, romaanikirjoittajia ja näytelmäkirjailijoita luomaan teoksia, jotka perustuvat hänen elämäänsä ja seikkailuihinsa, ja häntä on käytetty Irlannin personifikaationa. == Lähteet == == Aiheesta muualla == * Sveriges Radion P3 Historia -podcast Luokka:Irlantilaiset merirosvot Luokka:1600-vuosikymmenellä kuolleet Luokka:1530-luvulla syntyneet
Kaukonpyöli

Kaukonpyöli () on maarekisterikylä Salon kaupungin Perniössä. Kylä sijaitsee Lemunkartanon ja Suomenkylän välissä Asteljoen varrella. Kaukonpyöli on yksinäistila. Kylän ainoa talo sijaitsee pienellä kumpareella kylän etelälaidalla. Koko kyläalue on peltoa. Kaukonpyölin ympäristö on ikivanhaa asuinseutua. Kaukonpyölin tila on lunastettu perintötilaksi vuonna 1890. Tilan päärakennus on suunnilleen tuolta ajalta ja se on osa seudullisesti tärkeää maisemaa. ==Lähteet== Luokka:Perniön kylät
Tropiikinluuhauki

Tropiikinluuhauki (Atractosteus tropicus) on luuhaukien (Lepisosteidae) heimoon kuuluva trooppisissa vesissä elävä kalalaji. Tropiikinluuhauki voi maksimissaan kasvaa 125 senttimetrin mittaiseksi. Suurin julkaistu paino on 2,9 kilogrammaa. Tropiikinluhaukea tavataan Karibianmerellä ja Tyynellämerellä Meksikon eteläosien ja Keski-Amerikan alueella. Se elää joissa ja muissa vesistöissä, joissa on runsaasti vesikasveja. Sen elinympäristöt vaihtelevat suurista järvistä ja joista hidasvirtaisiin sivujokiin, suvantoihin ja altaisiin. Se suosii erityisesti suuria jokia ja soita, jotka liittyvät laajoihin tulvatasankoihin. Lajia uhkaa sen elinympäristön muutokset ja voimakas hyväksikäyttö. Sen levinneisyysalue ja populaatiot ovat vähentyneet huomattavasti näiden syiden takia. Tropiikinluuhauki saavuttaa sukukypsyyden 50–60 senttimetrin mittaisena, keskimäärin 36 senttimetrin mittaisena. Sen mäti on myrkyllistä syötäväksi. == Lähteet == Luokka:Luuhaukikalat
Susani Mahadura

Susani Mahadura (s. 14. lokakuuta 1989 Mikkeli) on suomalainen toimittaja ja elokuvaohjaaja. Mahadura on isänsä puolelta srilankalainen. Hän teki turkkilaissyntyisen Yagmur Özberkanin kanssa monikulttuurisesta näkökulmasta asioita käsittelevää Yle Puhe -kanavan radio-ohjelmaa Mahadura & Özberkan vuosina 2016–2020, ja on selostanut 24 tuntia Euroopassa -dokumenttia. Mahaduralla on ollut YLE Puheella psykologiaa käsittelevä radio-ohjelma Susani Mahadura - mielen jäljillä. Syksyllä 2022 Mahadura aloitti MTV-kanavalla ohjelmasarjan Kaaoksen kesyttäjät. Kaaoksen kesyttäjät -ohjelman juontaja Susani Mahadura. MTV 21.9.2022. Mahadura opiskeli televisio- ja radiotuotantoa Metropolia Ammattikorkeakoulussa. Toimittajan työn lisäksi Susani Mahadura on toiminut elokuva-alalla näyttelijänä ja ohjaajana. Hänen esikoisohjauksensa, dokumentti Kelet (2020), kertoo suomalais-somalialaisesta transnaisesta, joka on vanhempiensa hylkäämänä löytänyt vogue-tanssikulttuurista uuden perheen ja kodin. Susani Mahadura kertoo, että journalistiksi tultuaan hän tuntee velvollisuuden aina huomauttaa, jos joku sanoo jotain tahditonta. Mahadura syntyi Mikkelissä, mutta perhe muutti 1990-luvun puolivälissä pääkaupunkiseudulle ja sittemmin Espanjaan. He palasivat takaisin Suomeen 2000-luvun alkupuolella. Mahadura kuvailee itseään savolais-srilankalaiseksi. Hän oli opiskelijavaihdossa Tansaniassa. == Lähteet == Luokka:Suomalaiset toimittajat Luokka:Suomalaiset dokumenttiohjaajat Luokka:Vuonna 1989 syntyneet Luokka:Elävät henkilöt Luokka:Podcast-juontajat
Beatrice Shilling

Beatrice Shilling (8. maaliskuuta 1909 – 4. marraskuuta 1990) oli brittiläinen ilmailuinsinööri ja moottoriurheilija. Hänen tunnetuin saavutuksensa oli ratkaisu brittiläisten Supermarine Spitfire ja Hawker Hurricane -hävittäjälentokoneiden moottoreita vaivanneeseen ongelmaan toisen maailmansodan aikana. Hän opiskeli sähkötekniikkaa Manchesterin yliopistossa ja valmistui vuonna 1932. Vuonna 1933 hän suoritti maisterintutkinnon. Hän työskenteli vuosina 1936–1969 Royal Aircraft Establishment -tutkimuslaitoksessa. Hän sai OBE-kunnianosoituksen vuonna 1949 sodanaikaisista ansioistaan. Shilling oli lapsesta asti kiinnostunut tekniikasta ja mekaniikasta. Hän osti ensimmäisen moottoripyöränsä teini- ikäisenä, ja purki ja kokosi sen uudestaan. Ennen toista maailmansotaa hän osallistui ratamoottoripyöräkilpailuihin. Sodan jälkeen hän kiinnostui autourheilusta. Hän oli naimisissa kollegansa George Naylorin kanssa. Heitä yhdisti myös kiinnostus moottoriurheiluun ja ajoneuvojensa paranteluun. == Lähteet == Luokka:Brittiläiset moottoriurheilijat Luokka:Brittiläiset insinöörit Luokka:Vuonna 1909 syntyneet Luokka:Vuonna 1990 kuolleet
Yennenga

Yennenga on 1200-luvulla elänyt soturiprinsessa ja mosien kansan legendaarinen äitihahmo. Hänen isänsä Nadega oli nykyisen Pohjois-Ghanan alueella olleen Dagombat-kansan kuningas. Hänen poikansa Ouedraogo on mosien valtion perustaja. == Tarina == Yennega syntyi Dagombatin kuninkaan Nadegan tyttäreksi 1200-luvun alussa nykyisen Pohjois-Ghanan alueella. Hänen isänsä kasvatti hänet soturiksi. Yennega oli tunnettu kyvystään taistella jousella ja keihäällä sekä legendaarisesta ratsastustaidostaan. Hän oli paljon parempi ratsastaja kuin veljensä ja parempi kuin suurin osa kuninkaan sotilaista. 14-vuotiaana hän johti taistelua Mandinkat-heimoa vastaan. Hänellä oli myös oma pataljoonansa ja hänen asemansa kasvoi niin tärkeäksi ettei hänen isänsä halunnut antaa hänen mennä naimisiin. Kapinoidakseen isänsä tahtoa vastaan Yennega istutti pellon vehnää, antoi sen kuihtua ja yritti selittää isälleen, että ilman puolisoa hän on kuin pelto joka menee hukkaan. Hänen isänsä ei hyväksynyt tyttärensä elettä ja vangitsi hänet. Yennega pakeni ratsain mieheksi pukeutuneena kuninkaan kaartilaisen avustamana. Yennegaa avustanut sotilas kuoli matkalla kun vihollisheimon jäsenet hyökkäsivät heidän kimppuunsa. Yennega puolestaan eksyi ja eksyttyään kaukana kotoa hän tapasi nuoren elefantinmetsestäjän, Rialen, joka oli myös paennut yhteisöstään. He saivat pojan nimeltä Ouedraogo. Nimi tarkoittaa oritta ja hän sai nimensä Yennegan vapauteen vieneen hevosen mukaan. Kuningas Nadega etsi karannutta tytärtään. Vihdoin löydettyään hänet hän määräsi pidettäväksi juhlat ja lähetti lähetystön pyytämään häntä tulemaan takaisin kotiin. Kuningas otti vastaan tyttärensä ja hänen puolisonsa Rialen. Kuningas Nadega auttoi lapsenlapsensa koulutuksessa sekä hänen katsotaan antaneen hänelle sotilaat, karjaa ja omaisuutta jota Ouedraogo käytti Tenkodogon kuningaskunnan pohjoiseen. Kuningaskuntaa pidetään Mosit-kansan alkuna. Ouedraogo ja hänen poikansa muodostivat vuosisatoja pitkä Mosit-kansan päällikköiden ketjun. == Vaikutus nykypäivään == Yennegasta tuli soturinaisen henkilöitymä ja kansallinen symboli. Hänet kuvataan usein ratsastavana naisena joka ei antanut minkään estää itseään toteuttamasta tahtoaan. Burkina Fasossa on lukuisia patsaita Yennegasta ja teitä on nimetty hänen mukaansa. Burkina Fason on jalkapallojoukkue on Les Étalons (Ori) Yennegan kuuluisan hevosen mukaan. Ouedraogo-suku on myös yhä merkittävä poliittinen voima Burkina Fasossa. Ouedraogo on myös sukunimenä yleinen. Afrikan merkittävimpiin elokuvajuhliin lukeutuvan FESPACOn parhaan elokuvan pääpalkinto on nimeltään Yennengan kultainen ori (), jonka lisäksi muissa luokissa jaetaan hopeisia ja pronssisia Yennegan ori -palkintoja. Vuonna 1986 prinsessa Yennegan legendasta julkaistiin Claude Le Galloun johdolla laadittu 13-minuutin kestoinen lyhytanimaatio La Princesse Yennega. == Lähteet == == Aiheesta muualla == Luokka:Ghana Luokka:Prinsessat Luokka:Afrikan historia Luokka:Afrikkalainen mytologia
Natalja Puškina

Natalja Nikolajevna Puškina-Lanskaja (, o.s. Gontšarova, ven. Гончарова; 8. syyskuuta 1812 Tambovin kuvernementti – 26. marraskuuta 1863 Pietari) oli venäläisen runoilijan Aleksandr Puškinin vaimo vuodesta 1831 vuoteen 1837 saakka, jolloin runoilija kuoli kaksintaistelussa Georges d’Anthèsia vastaan. Vuonna 1844 Natalja solmi kenraali Petr Petrovitš Lanskoin kanssa avioliiton, joka kesti Nataljan kuolemaan saakka. == Elämä == Natalja Puškina syntyi 8. syyskuuta 1812 Tambovin kuvernementissa, jossa hänen perheensä eli sen ajan, kun Moskova oli Napoleonin joukkojen valtaama. Hänen isänsä, joka oli tehtaanomistajan perillinen Kalugasta, sai päävamman vuonna 1815 pudottuaan hevosen selästä eikä sen jälkeen enää pystynyt huolehtimaan perheestään. Hänen äitinsä, joka oli lähtöisin Moskovan aristokratiasta, otti perheen huollettavakseen. Puškina tapasi Puškinin ensimmäisen kerran 16-vuotiaana, jolloin hän oli Moskovan seurapiireissä kuuluisa kauneudestaan. Hän hyväksyi lopulta Puškinin kosinnan pitkän epäilyn jälkeen vuonna 1830 otettuaan ensin selvää siitä, että keisari ei suunnittele runoilijan vainoamista. Vihkiminen tapahtui 15. helmikuuta 1831 Moskovassa. Kuuden avioliittovuoden aikana Natalja Puškina synnytti neljä lasta, joista kaksi oli poikia ja kaksi tyttöjä. Perhe asui enimmäkseen maaseudulla, mutta aviomies vietti usein aikaansa pääkaupungissa. Siitä seurasi aviopuolisoiden välillä runsas kirjeenvaihto, josta on säilynyt 78 Puškinin kirjettä vaimolleen. Puškinan kirjeistä on säilynyt vain yksi. Kirjeet eivät olleet rakkauskirjeitä, mutta Puškin omisti useita runoja vaimolleen. Vuonna 1835 Puškina tapasi ranskalaisen Georges d’Anthèsin, ja alkoi levitä juoruja siitä, että heidän välillään olisi romanssi. Se oli syynä kaksintaisteluun, jossa Puškin haavoittui kuolettavasti. Puškinaa on kritisoitu siitä, että hän ei ymmärtänyt Puškinin merkitystä, vaan vietti mieluummin aikaansa seurapiireissä. Hän säilytti kuitenkin Puškinin kirjeet ja salli niiden julkaisemisen. Kuolinvuoteellaan Puškin kertoi vaimolleen, että ei syytä häntä tapahtuneesta ja että on aina luottanut häneen. Lisäksi hän ilmaisi vaimolleen viimeisen tahtonsa kahden tai kolmen vuoden suruajasta kuolemansa jälkeen. Puškina sta juoruttiin myös, että hän olisi ollut keisari Nikolai I:n rakastajatar. Keisari oli epäillyt Puškinin uskollisuutta, mutta arvosti hänen teoksiaan. Kuollessaan Puškinin velat olivat noin satatuhatta ruplaa. Keisari auttoi runoilijan leskeä niiden maksamisessa ja myönsi hänelle eläkkeen. Vuonna 1843 Puškina tapasi Petr Petrovitš Lanskoin, joka palveli samassa rykmentissä kuin Puškinan veli ja oli edennyt hyvin urallaan. Keisari hyväksyi heidän avioliittonsa, ja heidät vihittiin vuonna 1844 Strelnassa. Perheeseen syntyi kolme tytärtä. Lanskoi otti huolehdittavakseen myös Puškinan lapset aikaisemmasta avioliitosta. Puškina kärsi heikosta terveydestä ja kuoli 26. marraskuuta 1863 Pietarissa vilustuttuaan Moskovan-matkalla. == Lähteet == Luokka:Venäläiset henkilöt Luokka:Vuonna 1812 syntyneet Luokka:Vuonna 1863 kuolleet
Kelet

Kelet on Susani Mahaduran ohjaama dokumenttielokuva vuodelta 2020. Se kertoo Keletistä, suomalais-somalialaisesta transnaisesta joka muutti perheensä kanssa Englantiin. Kun hän siellä tuli kaapista ulos perhe ei hyväksynyt sitä, ja hän jätti perheensä, lopetti yliopisto-opinnot ja muutti takaisin Suomeen. Suomessa hän löysi vogue ball -tanssikulttuurista itselleen uuden perheen ja kodin. Kelet haaveilee mallin urasta. == Elokuvan tarina == Kelet syntyi Suomessa somalialaiseen perheeseen ja muutti vuonna 2010 Manchesteriin perheensä, mutta kun hän tuli kaapista ulos ei hänen perheensä hyväksynyt hänen transsukupuolisuuttaan. Hän lopetti biologian opintonsa yliopistossa palasi Suomeen ollessaan 19-vuotias. Takaisin tullessaan hän oli asunnoton, rahaton ja hänellä oli itsetuhoisia ajatuksia. Hän löysi uuden perheen itselleen suomalaisesta queer-alakulttuurin ballroom-skenestä. Skene on saanut alkunsa New Yorkin Harlemissa 1960-luvulla jossa ei-valkoiset seksuaali- ja sukupuolivähemmistöihin kuuluvat halusivat luoda turvallisen tilan jossa tulla hyväksytyiksi. Suomeen skene saapui 2010-luvun alussa. Mahdollisuus dokumenttielokuvaan hänelle tuli sattumalta kun elokuvan ohjaaja Susani Mahadura pyysi vuonna 2017 Keletin parasta ystävää Lolaa radio-ohjelmaan Maharuda & Özberkan jossa hän oli toimittajana. Kun Lola ei päässyt siihen, ja Kelet meni hänen sijastaan ohjelmaan. Kelet kutsui Mahaduran samalla ensimmäiseen ballroominsa. Sen nähtyään Mahadura kysyi häneltä suostuisiko Kelet hänestä tehtävään dokumenttielokuvaan. Elokuvan kuvakset tehtiin vuosina 2017–2019 ja se käsittelee tuota kahden vuoden jaksoa Keletin elämästä. Kelet vaihtoi alkuperäisen maskuliinisen nimensä koska se haittasi hänen mahdollisuuksiaan saada mallin töitä. Hän pääsi kyllä haastatteluihin ja kaikki meni hyvin kunnes häneltä pyydettiin henkilöllisyystodistusta ja kun siinä oli miehen nimi loppui haastattelu siihen. Elokuvan lopussa Kelet menee Manchesteriin tapaamaan isäänsä jota ei ollut tavannut yli kahteen vuoteen. He ovat myöhemmin jatkaneet yhteydenpitoa. == Esiintyjät == * Kelet * Lola * Ofimja * Amanda * Max * Ervin Latimer * Saana Taussi * Elin Key Chow * Gorgeous Jack Mizrahi Gucci * Jarno Leppänen * Joona Huotari * Simo Landin * Jesse Virtanen == Vastaanotto == Elokuvan ensiesitys oli DocPoint- festivaalilla tammikuussa 2020, ja se voitti katsojien suosikki -äänestyksen. == Lähteet == == Aiheesta muualla == * * * * Luokka:Suomalaiset dokumenttielokuvat Luokka:Vuoden 2020 dokumenttielokuvat Luokka:Vuoden 2020 suomalaiset elokuvat
Azellia White

Azellia White (3. kesäkuuta 1913 Gonzales, Texas, Yhdysvallat – 15. syyskuuta 2019 Houston, Texas, Yhdysvallat) oli yhdysvaltalainen lentäjä. Hän oli yksi Yhdysvaltain ensimmäisistä lentolupakirjan saaneista tummaihoisista naisista. Häntä pidetään uranuurtajana, sillä hän sai lentolupakirjansa aikana, jolloin sekä naisten että afroamerikkalaisten katsottiin olevan soveltumattomia lentäjiksi. Azellia White syntyi 3. kesäkuuta 1913 Gonzalesin kaupungissa Texasissa. Hän meni vuonna 1936 naimisiin Hulon ”Pappy” Whiten kanssa. He muuttivat vuonna 1941 Alabaman Tuskegeehen, jossa Hulon työskenteli Tuskegee Airmen -laivueen mekaanikkona. Eleanor Rooseveltin vierailtua laivueen tukikohdassa vuonna 1941 myös Azellia kiinnostui ilmailusta, ja Hulon sekä laivueen lentäjät opettivat hänet lentämään. Hän sai yksityislentäjän lupakirjan 26. maaliskuuta 1946. Toisen maailmansodan päätyttyä Whitet muuttivat Houstoniin, jossa Hulon perusti kahden Tuskegee Airmenin kanssa afroamerikkalaisille suunnatun lentokoulun ja tilauslentopalvelun, Sky Ranch Flying Servicen. Azellia White ei virallisesti ollut yhtiössä mukana, mutta vietti aikaa lentokentällä. Hän lennätti usein lento-oppilaita ja säikytteli joskus heitä yllättävillä taitolentoliikkeillä. Koska afroamerikkalaiset kohtasivat usein häirintää matkustaessaan kaupungista toiseen, White kulki usein auton sijaan lentämällä käydessään ostoksilla lähikaupungeissa. Sky Ranch Flying Service lopetti toimintansa vuonna 1948, kun lainsäädännön muutos vähensi asiakkaiden määrää. White valittiin vuonna 2018 Texasin ilmailun kunniagalleriaan. Houstonin Sterling High Schoolin ilmailutieteiden laboratorio on nimetty hänen mukaansa. Hän kuoli 106 vuoden iässä Houstonissa 15. syyskuuta 2019. == Lähteet == Luokka:Yhdysvaltalaiset lentäjät Luokka:Vuonna 1913 syntyneet Luokka:Vuonna 2019 kuolleet Luokka:Yli satavuotiaiksi eläneet afroamerikkalaiset
Manuela Sáenz

Doña Manuela Sáenz y Aizpuru (27. joulukuuta 1797 - 23. marraskuuta 1856) oli ecuadorilainen Etelä-Amerikan vallankumoussankari, joka tuki vallankumoustoimintaa keräämällä tietoja, jakamalla esitteitä ja osoittamalla mieltä naisten oikeuksien puolesta. Sáenz sai "Caballeresa" -kunniamaininnan Perun Auringon ritarikunnan (Orden El Sol del Péru) kunnianosoituksena palveluksistaan vallankumouksessa. Sáenz meni vuonna 1817 naimisiin varakkaan englantilaisen kauppiaan kanssa, ja hänestä tuli seurapiirirouva Perun Limassa. Avioliiton ansiosta hänellä oli edellytykset osallistua poliittisiin ja sotilaallisiin asioihin, ja hän alkoi tukea aktiivisesti vallankumouksellisia pyrkimyksiä. Erottuaan puolisostaan vuonna 1822 hän aloitti pian kahdeksan vuoden yhteistyön ja läheisen suhteen Simón Bolívarin kanssa, ja yhteistyötä kesti Bolívarin kuolemaan asti vuonna 1830. Sen jälkeen kun hän esti Bolívaria vastaan vuonna 1828 tehdyn salamurhayrityksen ja auttoi tätä pakenemaan, Bolívar alkoi kutsua häntä "Vapauttajan vapauttajaksi" ("Libertadora del libertadora"). Bolívarin kuoltua Sáenz menetti tulonsa, ja Kolumbian seuraava presidentti Santander karkotti hänet. Hän pyrki synnyinmaahansa Ecuadoriin mutta joutui pakenemaan Perun pohjoisrannikon pikkukylään, missä hän kuoli köyhänä. Hänet haudattiin joukkohautaan. Sáenzin rooli vallankumouksessa jäi hänen kuolemansa jälkeen yleisesti ottaen huomiotta 1900-luvun loppupuolelle saakka. Nykyisin hänet tunnetaan yhtenä 1800-luvun itsenäisyyssotien feministisenä merkkihahmona. == Lähteet == Luokka:Ecuadorilaiset henkilöt Luokka:Vuonna 1797 syntyneet Luokka:Vuonna 1856 kuolleet
Seh-Dong-Hong-Beh

Seh-Dong-Hong-Beh oli Dahomeyn amatsonien johtaja kuningas Ghezon (1818–1858) alaisuudessa. Naissoturin syntymä- ja kuolinaikaa tai paikkaa ei tunneta. == Abeokutan taistelu == Vuonna 1851 Seh-Dong-Hong-Beh johti 6 000 naisen armeijaa Egban linnoitusta vastaan Aboekutassa. Ennen hyökkäystä hän astui yhdistettyjen rykmenttien eteen vartalo öljyttynä kiiltäen. Hän nosti keihäänsä ja kutsui joukkojaan hyökkäykseen. Johtaja käski kaikkien sotilaidensa merkitsevän itsensä punaisella ja mustalla maalilla ja he vannoivat, että eivät nukkuisi, lepäisi tai söisi ennen kuin Abeokuta olisi kukoistettu. Dahomeyn joukot olivat varustautuneet keihäillä, jousilla ja miekoilla, kun taas Egboilla oli eurooppalaisia kanuunoita. Vain 1 200 amatsonia jäi henkiin pitkäksi venyneessä taistelussa. == Taistelu ranskalaisia vastaan == Vuonna 1892 Dahomeyn kuningas Béhanzin taisteli ranskalaisia kolonisteja vastaan kauppaoikeuksista. Hän johti 12 000 sotilaan armeijaa, johon kuului 2 000 amatsonia. Dahomeyn armeija oli varustautunut pelkästään kivääreillä, kun taas ranskalaisilla oli konekivääreitä ja kanuunoita. Amatsonit hyökkäsivät ranskalaisten joukkojen ylittäessä jokea, saaden aikaan raskaita tappioita. He joutuivat lähitaisteluun ja pakottivat Ranskan armeijan vetäytymään. Muutamia päiviä myöhemmin ranskalaiset löysivät sillan, ylittivät joen ja kukistivat Dahomeyn armeijan tuiman taistelun jälkeen. Amatsonit polttivat peltoja, kyliä ja kaupunkeja välttääkseen niitä joutumasta ranskalaisille, mutta he pystyivät vain hidastamaan Dahomeyn joutumista Ranskan siirtomaaksi. == Lähteet == Luokka:Afrikkalaiset sotilaat Luokka:Beniniläiset henkilöt Luokka:Beninin historia Luokka:Ranskan Länsi- Afrikka
Kirjola (Salo)

Kirjola on yksi Salon maarekisterikylistä. Sen sijaitsee Uskelanjoen alajuoksulla ja kylällä on myös takamaita entisen Uskelan kunnan eteläosissa. Kirjolan maatila on purettu ja Salon keskustaajama on levittäytynyt sen alueelle, minkä seurauksena vanha kylärakenne ei ole enää nähtävissä. Kirjola kyläalue ulottuu Vähäjoen suulta Kärkänmäelle. Rantarata myötäilee entisen kylän itäreunaa ja kyläalueen eteläosa on nykyään teollisuusaluetta. Salon sokeritehdas sijaitsi Kirjolassa. ==Lähteet== Luokka:Uskelan kylät